“สมหมาย” เปรยพร้อมจะไปหลังนายกส่งสัญญาณขอบคุณคณะรัฐมนตรี
“สมหมาย” เปรยพร้อมจะไปหลังนายกส่งสัญญาณขอบคุณคณะรัฐมนตรี
18 ส.ค. 2558

พล.อ.ประยุทธ์ จันทร์โอชา นายกรัฐมนตรี เปิดเผยว่า ขณะนี้ได้นำรายชื่อการปรับคณะรัฐมนตรี(ครม.) ชุดใหม่ทูลเกล้าฯเพื่อทรงลงพระปรมาภิไธยแล้ว รอเพียงการโปรดเกล้าฯลงมาเท่านั้น อย่างไรก็ตาม นายกรัฐมนตรี ยังไม่ให้รายละเอียดในการปรับ ครม.ครั้งนี้ พร้อมทั้งกล่าวขอบคุณคณะรัฐมนตรีในการทำงานที่ผ่านมา
อีกทั้ง ครม.วันนี้ ที่ประชุมได้แต่งตั้งให้ พล.ต.สรรเสริญ แก้วกำเนิด ขึ้นดำรงตำแหน่งโฆษกประจำสำนักนายกรัฐมนตรี เรียบร้อยแล้ว และที่ผ่านมา พล.ต.สรรเสริญ ก็ทำหน้าที่แถลงข่าวและชี้แจงงานมาโดยตลอด
อย่างไรก็ดี แหล่งข่าวรายหนึ่งคาดว่า ในคณะรัฐมนตรีชุดใหม่นั้นอาจจะไม่มีรายชื่อ สมหมาย ภาษี อยู่ในคณะฯ
อนึ่ง นายสมหมาย ภาษี ดำรงตำแหน่งรัฐมนตรีว่าการกระทรวงการคลังในรัฐบาลของพลเอกประยุทธ์ จันทร์โอชา อดีตรัฐมนตรีช่วยว่าการกระทรวงการคลัง ในรัฐบาลของพลเอกสุรยุทธ์ จุลานนท์ และอดีตรองปลัดกระทรวงการคลัง